सैकड़ों कच्चे मकान गिरे, कई जानवरों की मौत; लोगों को घर से बाहर न निकलने के निर्देश
गुजरात के जूनागढ़ शहर में शनिवार को चार घंटों में हुई 10 इंच बारिश से बाढ़ आ गई। हालांकि, अब बारिश बंद हो गई और चारों तरफ तबाही के निशान दिखाई दे रहे हैं। शहर के दुर्वेशनगर, गणेश नगर, जोशीपारा समेत कई इलाकों में सैकड़ोंFlood in junagadh due to 8 inch rain in city and 12 inch rain in girnar within 4 hours
गुजरात के जूनागढ़ शहर में शनिवार को चार घंटे में 10 इंच बारिश हुई थी। इसके बाद शहर में बाढ़ आ गई थी। इसके अगले दिन यानी रविवार को भी जूनागढ़ बाढ़ के पानी में डूबा हुआ है। कई इलाकों में सैकड़ों कच्चे मकान गिर गए हैं। वहीं, जो इलाके पानी में डूब गए थे, वहां लोगों का सारा सामान बर्बाद हो चुका है। बाढ़ की चपेट में आए सैकड़ों जानवरों के शव भी मिले हैं।
मौसम विभाग ने भावनगर, नवसारी, जूनागढ़ और वलसाड में भारी बारिश का रेड अलर्ट जारी किया है। इसे देखते हुए जूनागढ़ जिले में धारा 144 लगा दी गई है। लोगों से 24 जुलाई की रात तक बेवजह घर से न निकलने को कहा गया है। जूनागढ़ और आसपास के सभी पर्यटन स्थलों पर जाने पर प्रतिबंध लगा दिया गया है। लोगों से बांधों और चेकडैम से दूर रहने को कहा गया है।
नीचे देखिए जूनागढ़ में बारिश के अगले दिन के हालात...
एक व्यक्ति और 30 से ज्यादा जानवरों की मौत
शनिवार को मूसलाधार बारिश से जूनागढ़ कृषि विश्वविद्यालय के पास दीवार गिरने से सुरेश खीमाभाई नाम के 45 साल के एक व्यक्ति की मौत हो गई थी। शहर के दुर्वेशनगर, गणेश नगर, जोशीपारा में सबसे ज्यादा पानी भरा था। इन्हीं इलाकों में सैकड़ों कच्चे मकान ढह गए हैं। वहीं, भवनाथ इलाके में पशुशाला में बाढ़ का पानी भरने से 30 से ज्यादा जानवरों की बहने से मौत हो गई।
बस्तियों से लोगों को निकालने का काम जारी
अचानक बरसात के बाद बस्तियों में भरा पानी अब तक नहीं निकल पाया है। फंसे हुए लोगों को निकालने के लिए रेस्क्यू टीमें लगातार काम कर रही हैं। लोगों को जरूरी सामान के साथ सुरक्षित जगहों पर पहुंचाया जा रहा है। हालांकि, अब भी कई इलाकों में लोग बाढ़ के पानी से घिरे हुए हैं।
बाढ़ पीड़ितों की मदद कर रहे स्थानीय लोग
बाढ़ में फंसे लोगों को रिलीफ कैंप पहुंचाया गया है। यहां स्थानीय लोग उनके खाने-पीने का ध्यान रख रहे हैं। रविवार सुबह से कई लोग ही रिलीफ कैंप में बच्चों के लिए दूध और बाकी लोगों के लिए खाने का सामान लेकर पहुंच गए थे। इस काम में कई संस्थाएं भी मदद कर रही हैं।
नवसारी में चार घंटे में 6 इंच बारिश
इधर, सूरत के करीब नवसारी जिले में चार घंटे में 6 इंच बारिश से बाढ़ के हालात बन गए हैं। निचले इलाकों में घरों में 5 फीट तक पानी भरा गया है। सड़कें पानी में डूब गई हैं। गिरनार और दातार पर्वत पर भारी बारिश के कारण कालवा नदी उफान पर आ गई है। दुकानों और घरों में पांच फीट तक पानी भर गया। गैस एजेंसी के गोदाम में रखे 50 से ज्यादा सिलेंडर बह गए।
जामनगर में ऑरेंज अलर्ट
जामनगर में शनिवार सुबह से तेज बारिश हो रही है। इससे शहर की मुख्य सड़कों पर पानी भर गया है। शहर के कई निचले इलाकों में तीन फीट तक पानी भर गया है। मौसम विभाग के भारी बारिश के पूर्वानुमान के कारण जिले में ऑरेंज अलर्ट जारी किया गया है।
गुजरात के जूनागढ़ में 4 घंटे में 8 इंच बारिश:कई गाड़ियां बहीं, गिरनार पर्वत पर 14 इंच बारिश से आया सैलाब; आज रेड अलर्
गुजरात के जूनागढ़ में शनिवार दोपहर 4 घंटे में 8 इंच बारिश हुई। इससे पूरा शहर पानी में डूब गया। शहर से सटे गिरनार पर्वत पर 14 इंच बारिश होने से हालात और बिगड़ गए। पहाड़ का पानी जूनागढ़ शहर में पहुंचा तो सड़कों पर खड़ी गाड़ियां तिनकों की तरह बह गईं। मौसम विभाग ने रविवार के लिए भी भावनगर, नवसारी, जूनागढ़ और वलसाड में भारी बारिश का रेड अलर्ट जारी किया है। पढ़ें पूरी खबर...